Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
17 เม.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -5.83 จุด (-0.33%) ปิดภาคเช้าที่ 1,761.34 จุด ด้วยมูลค่าการซื้อขาย 26,515.72 ล้านบาท
Most Positive Impact: PTTEP (+1.19 จุด), ADVANC (+0.89 จุด), IVL (+0.4 จุด)
Most Negative Impact: CPALL (-2.68 จุด), SCB (-1.35 จุด), MAKRO (-0.6 จุด)
แนวโน้มตลาดบ่าย
เปิดตลาดหลังสงกรานต์ แม้ SET Index ปรับลดลง 0.33% แต่มูลค่าการซื้อขายช่วงเช้าดีขึ้นมาอยู่ที่ 2.65 หมื่นล้านบาท คาดว่ามูลค่าการซื้อขายจะค่อยๆไต่ระดับกลับไปใกล้เคียงเฉลี่ยตั้งแต่ต้นปี (ครึ่งเช้าที่ 3.3 หมื่นล้านบาท และทั้งวันที่ 6.9 หมื่นล้านบาท)
กลุ่มค้าปลีกปรับร่วง 1.77% ตัวที่ถ่วงหนักที่สุดคือ CPALL ปรับลดลง 3.45% ราคาหุ้นใกล้ลงมาถึงระดับเปิดของวันที่ 19 ก.พ.61 ซึ่งเป็นวันที่ CPALL เปิดเผยเรื่อง Banking Agent สะท้อนว่าตลาดมองการยกเลิกค่าธรรมเนียมการโอนและจ่ายบิลผ่านช่องทางอิเล็กทรอนิกส์ของธนาคารเป็นปัจจัยลบต่อ CPALL
อย่างไรก็ตามประเด็นลบดังกล่าวได้ซึมซับไปในราคาเยอะมากแล้ว ดังนั้นการปรับลดลงของ CPALL มองเป็นโอกาสในการเข้าเก็บสะสม โดยเฉพาะที่ 82 -84 บาท เพื่อราคาเป้าหมายที่ 100 บาท
ค่ำนี้ตลาดหุ้นสหรัฐมีโอกาสปรับเพิ่มขึนต่อเนื่อง จากสถานการณ์ความสัมพันธ์ระหว่างสหรัฐและรัสเซียที่ผ่อนคลายมากขึ้น ล่าสุด มีการรายงานข่าวว่า ปธน.ทรัมป์ ได้สั่งให้ชะลอมาตรการคว่ำบาตรเพิ่มเติมต่อรัสเซียเอาไว้ก่อน ถือเป็นการกลบข่าวก่อนหน้าที่โฆษกประจำทำเนียบขาวได้ระบุว่า สหรัฐกำลังจะยกระดับการคว้ำบาตรรัสเซียเพิ่มเติม (ทั้งนี้สหรัฐได้ประกาศมาตรการคว่ำบาตรรัสเซียไปแล้ว 2 ครั้งในช่วงเดือนที่ผ่านมา)
ตลาดหุ้นจีนพลิกกลับมาเป็นบวกหลังมีรายงาน GDP Growth ไตรมาส 1 ปี 2561 ขยายตัว 6.8% เป็นไปตามที่ตลาดคาดไว้ ทั้งนี้ GDP จีนอ่อนตัวลงเล็กน้อยเมื่อเทียบกับไตรมาส 4 ปี 2560 ที่ขยายตัว 6.9%
พรุ่งนี้จะมีการรายงานตัวเลขเงินเฟ้อเดือน มี.ค.61 ของยุโรปโดยตลาดคาด Headline CPI 1.4% และ Core CPI 1% (ทรงตัวจากเดือน ก.พ.61)
แนะนำ PTTEP CHG SPALI
Alternative Trading:
SET50 Futures : สถานะ Long S50M18 1,162 จุด ถือเพื่อทำกำไรที่ 1,180 จุด ตัดขาดทุนที่ 1,158 จุด